
1. Tiesību akta projekta izstrādes nepieciešamība
Anotācijas (ex-ante) nosaukums
Tiesību akta projekta "Grozījumi Ministru kabineta 2024. gada 9. janvāra noteikumos Nr. 30 "Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa "Veicināt ilgtspējīgu multimodālu mobilitāti, veicinot elektrotransportlīdzekļu izmantošanu" 2.4.1.3. pasākuma "Bezemisiju (bateriju) vilcieni" īstenošanas noteikumi"" sākotnējās ietekmes (ex-ante) novērtējuma ziņojums (anotācija)
1.1. Pamatojums
Izstrādes pamatojums
Ministrijas / iestādes iniciatīva
Apraksts
Ministru kabineta (turpmāk – MK) noteikumu projekts “Grozījumi Ministru kabineta 2024. gada 9. janvāra noteikumos Nr. 30 “Eiropas Savienības kohēzijas politikas programmas 2021.–2027. gadam 2.4.1. specifiskā atbalsta mērķa “Veicināt ilgtspējīgu multimodālu mobilitāti, veicinot elektrotransportlīdzekļu izmantošanu” 2.4.1.3. pasākuma “Bezemisiju (bateriju) vilcieni” īstenošanas noteikumi”” (turpmāk – noteikumu projekts) izstrādāts, pamatojoties uz Eiropas Savienības fondu 2021.–2027. gada plānošanas perioda vadības likuma 19. panta 13. punktu.
1.2. Mērķis
Mērķa apraksts
Noteikumu projekta mērķis ir precizēt 2.4.1. specifiskā atbalsta mērķa “Veicināt ilgtspējīgu multimodālu mobilitāti, veicinot elektrotransportlīdzekļu izmantošanu” 2.4.1.3. pasākuma “Bezemisiju (bateriju) vilcieni” (turpmāk – Pasākums) normatīvo regulējumu, papildinot attiecināmo izmaksu uzskaitījumu.
Spēkā stāšanās termiņš
Vispārējā kārtība
1.3. Pašreizējā situācija, problēmas un risinājumi
Pašreizējā situācija
2024.gada 18.janvārī stājās spēkā MK 2024. gada 9. janvāra noteikumi Nr.30[1] (turpmāk – MK noteikumi), kas paredz Eiropas Savienības fondu finansējuma piesaisti divu akumulatoru bateriju elektrovilcienu vienību (turpmāk – BEMU) iegādei.

2025.gada 11.septembrī stājās spēkā grozījumi MK noteikumos[2], kas paredz Eiropas Savienības fondu finansējuma piesaisti vēl septiņu BEMU iegādei (kopumā Pasākumā plānota deviņu BEMU iegāde), kā arī BEMU nepieciešamās uzlādes infrastruktūras izveidei.

Pasākumā ir plānots īstenot divus projektus:
- Valsts sabiedrības ar ierobežotu atbildību “Autotransporta direkcija” (turpmāk – ATD) projekts “Bezemisiju (bateriju) vilcienu iegāde un ekspluatācijas uzsākšanas atbalsta pasākumi” paredz 9 akumulatoru bateriju elektrovilcienu vienību (turpmāk – BEMU) iegādi. 2025.gada 11.decembrī ATD un Škoda[3] parakstīja BEMU iegādes līgumu. Projekta kopējās izmaksas ir 110 684 507 euro, t.sk. Kohēzijas fonda finansējums 94 081 830 euro un valsts budžeta finansējums 16 602 677 euro;
- Valsts akciju sabiedrības “Latvijas dzelzceļš” (turpmāk – LDZ) projekts “Bateriju elektrovilcienu uzlādes infrastruktūras izveide” paredz BEMU uzlādei nepieciešamās uzlādes infrastruktūras izveidi. Šobrīd turpinās aktīvs darbs pie BEMU uzlādes infrastruktūras tehnoloģisko risinājumu izpētes un tehniskās dokumentācijas izstrādes. Projekta kopējās izmaksas ir 12 384 389 euro, t.sk. Kohēzijas fonda finansējums 10 526 731 euro un valsts budžeta finansējums 1 857 658 euro.

2025.gada 1.oktobrī Centrālā finanšu un līgumu aģentūra (turpmāk – CFLA) uzsāka projektu iesniegumu atlasi Pasākumā. Termiņš projektu iesniegumu iesniegšanai bija 2025.gada 30.decembris.

2025.gada decembrī ATD un LDZ iesniedza projekta iesniegumus CFLA. 2026.gada sākumā notiek projektu iesniegumu atlase, un tās ilgums atkarīgs no tā, vai projekta iesniegumiem tiks izvirzīti nosacījumi, kas ir izpildāmi pirms projekta iesnieguma apstiprināšanas. Pēc atlases veikšanas un projekta iesniegumu apstiprināšanas Pasākumā atbalstāmās darbības paredzēts īstenot līdz 2029.gadam.

2025.gada decembrī LDZ ierosināja[4] Satiksmes ministrijai (turpmāk – SM) papildināt MK noteikumus Nr.30 ar jaunām attiecināmo izmaksu pozīcijām, kas nepieciešamas LDZ plānotā projekta “Bateriju elektrovilcienu uzlādes infrastruktūras izveide” īstenošanai. LDz informēja, ka plānotā projekta ietvaros BEMU uzlādes infrastruktūras izveides risinājums paredz izmantot būvniecības procesa pieeju “Projektē un būvē”. Viena līguma ietvaros plānots ietvert projektēšanas, autoruzraudzības un būvdarbu izmaksas.

Pēc SM lūguma LDZ 2026.gada janvārī sniedza papildu informāciju[5] par plānotajiem darbiem LDZ projektā, nepieciešamajiem precizējumiem MK noteikumos, un papildināto izmaksu pozīciju saderību ar valsts atbalsta komercdarbībai nosacījumiem.

Ievērojot plānotos tehniskos risinājumus BEMU uzlādes infrastruktūras izveidē, LDZ paredz projektā “Bateriju elektrovilcienu uzlādes infrastruktūras izveide” īstenot šādas aktivitātes:
- Izstrādāt būvprojektu ārējās elektroapgādes pieslēgumam;
- Veikt ārējās elektroapgādes izbūves darbus atbilstoši izstrādātajam būvprojektam;
- Izbūvēt BEMU uzlādes infrastruktūru, izmantojot būvniecības procesa pieeju “Projektē un būvē”. Projekta attiecināmajās izmaksās plānots iekļaut arī būvuzraudzību, kas ietvers inženierkonsultanta, būvuzraudzības un ekspertīzes pakalpojuma izmaksas.

Ņemot vērā BEMU uzlādes infrastruktūras izveidei paredzētos tehniskos risinājumus, LDZ plānotā projekta pilnvērtīgai īstenošanai MK noteikumu 16.9.apakšpunktā ir veicami vairāki precizējumi, papildinot un precizējot šobrīd MK noteikumos minētās BEMU uzlādes infrastruktūras izveidošanas izmaksas ar šādām izmaksu pozīcijām:

- Uzlādes infrastruktūras, tai skaitā transformatoru punktu, vadības un barošanas kabeļu un iekārtu, bateriju elektrovilcienu uzlādes iekārtu, uzlādes apakšstaciju un cita aprīkojuma iegādes, piegādes, montāžas, projektēšanas, autoruzraudzības un būvdarbu izmaksas (MK noteikumu 16.9.1.apakšpunkts);
- Vidsprieguma elektrotīkla pieslēguma izmaksas, tai skaitā jaunu barošanas kabeļu līniju un sadales punktu ar uzskaiti projektēšana, autoruzraudzība un izbūve, nepieciešamās jaudas rezervēšana, lai nodrošinātu uzlādes infrastruktūras darbību (MK noteikumu 16.9.2.apakšpunkts);
- Būvprojekta ekspertīzes, būvuzraudzības un inženierkonsultanta pakalpojumu izmaksas (MK noteikumu 16.9.3.1 apakšpunkts);
- Izmaksas, kas saistītas ar atļaujas saņemšanu dzelzceļa apakšsistēmas vai tās daļas nodošanai ekspluatācijā un izbūvētās infrastruktūras reģistrāciju valsts reģistros un sistēmās (MK noteikumu 16.9.3.2 apakšpunkts);
- Tehniskās kontroles pakalpojumi, kas saistīti ar satiksmes drošības kontroli, infrastruktūras diagnostiku (MK noteikumu 16.9.3.3 apakšpunkts).

Paredzēts, ka Pasākumā ir divi finansējuma saņēmēji – ATD un LDZ. Pasākuma ietvaros ATD plāno iegādāties jaunu BEMU ritošo sastāvu, un ATD plānotajā projektā nav paredzēts izveidot BEMU uzlādes infrastruktūru. LDZ plāno izveidot BEMU nepieciešamo uzlādes infrastruktūru, tādēļ precizējumi, kas veikti MK noteikumu 16.9. apakšpunktā, attiecas tikai uz LDZ īstenotajām darbībām Pasākumā.

Ņemot vērā MK noteikumu 16.9.apakšpunktā pievienotās un precizētās izmaksu pozīcijas, MK noteikumu 16.8.apakšpunktā ir svītrota informācija, ka ekspertīzes, inženieru un būvuzraudzības pakalpojuma izmaksas attiecas uz BEMU uzlādes infrastruktūras izveidošanu, lai nedublētu MK noteikumu 16.9.apakšpunktā minēto.

Tā kā MK noteikumu 16.9.apakšpunkts ir papildināts ar jaunām izmaksu pozīcijām, kas nepieciešamas BEMU uzlādes infrastruktūras izveidošanai, noteikumu projekts MK noteikumu 17.punkts paredz, ka nosacījums par 10 % ierobežojumu no projekta kopējām plānotajām attiecināmajām izmaksām ir attiecināms arī uz MK noteikumu 16.9. apakšpunktā minētajām būvuzraudzības un autoruzraudzības izmaksām.

Spēkā esošajā MK noteikumu 17.punkta redakcijā nav skaidri noteikts, vai procentuālais ierobežojums ir aprēķināms no projekta plānotajām vai faktiskajām attiecināmajām izmaksām. Lai nodrošinātu viennozīmīgu, saprotamu un praksē vienādi piemērojamu interpretāciju visām iesaistītajām pusēm, MK noteikumu 17.punktā ir veikts precizējums, paredzot, ka procentuālais ierobežojums tiek aprēķināts no projekta plānotajām tiešajām attiecināmajām izmaksām.

Papildus MK noteikumos tiek iekļauts jauns 17.1 punkts, skaidrojot, ka MK noteikumu 16.2. un 16.8. apakšpunktā minētās izmaksas, kā arī MK noteikumu 16.9. apakšpunktā minētās būvuzraudzības un autoruzraudzības izmaksas nesamazina gadījumā, ja projekta īstenošanas laikā rodas ietaupījums, un  projekta mērķi un rādītāji tiek sasniegti, kā arī, ja ticis piemērots līgumsods vai tiek konstatētas neatbilstoši veiktas izmaksas, kas nav saistītas ar MK noteikumu 16.2. vai 16.8. apakšpunktā minētajām izmaksām, vai MK noteikumu 16.9. apakšpunktā minētajām būvuzraudzības un autoruzraudzības izmaksām. Šāds papildinājums MK noteikumos nepieciešams, lai novērstu risku, ka finansējuma saņēmējs zaudē finansējumu projektā paredzētajām tiešajām attiecināmajām izmaksām, kas pēc būtības ir attiecināmas un nepieciešamas projekta kopējā mērķa un rezultāta sasniegšanai, jo šīm darbībām izmaksu efektivitātes nolūkos ir noteikts procentuālais ierobežojums.

MK noteikumos iekļautās izmaksu pozīcijas nav uzskatāmas par valsts atbalstu dzelzceļa uzņēmumiem, un tās attiecas uz Komisijas paziņojuma “Kopienas vadlīnijas valsts atbalstam dzelzceļa uzņēmumiem” (2008/C 184/07) 25. punktā minētās infrastruktūras izveidi. Izmaksas attiecas uz LDZ plānotā projekta īstenošanu, un LDZ plānotā projekta īstenošanas rezultātā paredzēts izveidot publiskas piekļūstamības dzelzceļa infrastruktūru, kas nekvalificējas valsts atbalsta komercdarbībai nosacījumiem. Skaidrojam, ka ievērojot Dzelzceļa likuma 5.1 panta pirmajā daļā noteikto, publiskās lietošanas dzelzceļa infrastruktūra Latvijā ir brīvi pieejama un atklāta kravu un pasažieru pārvadājumiem, kā arī tehnoloģisko procesu nodrošināšanai.
Saskaņā ar Eiropas Komisijas Paziņojuma “Kopienas vadlīnijas valsts atbalstam dzelzceļa uzņēmumiem” (2008/C 184/07) 25. punktu, ja infrastruktūra ir vienlīdzīgi un bez diskriminācijas pieejama visiem potenciālajiem lietotājiem un ja par piekļuvi šai infrastruktūrai ir noteikta adekvāta maksa, kas atbilst Kopienas tiesību aktiem (Direktīva 2012/34/ES), Eiropas Komisija parasti uzskata, ka infrastruktūras publiska finansēšana nav atbalsts dzelzceļa uzņēmumiem. Paredzēts, ka pēc projekta īstenošanas izbūvētā BEMU uzlādes infrastruktūra būs vienlīdzīgi un bez diskriminācijas pieejama visiem potenciālajiem lietotājiem un par piekļuvi šai infrastruktūrai tiks noteikta adekvāta samaksa. Izveidotā BEMU uzlādes infrastruktūra paredzēta ne tikai šī pasākuma ietvaros iegādāto vilcienu uzlādei – to var potenciāli izmantot arī citu 1520 mm sliežu platuma BEMU vilcienu uzlādei, ja vilcienu tehniskie parametri ļauj veikt uzlādi no elektrotīkla. Latvijā uz publiskās dzelzceļa infrastruktūras pārvaldīšanu attiecas valsts regulējums un nav iespējama konkurence. Priekšrocība, ko infrastruktūras pārvaldītājam piešķir valsts publiskais atbalsts, nerada konkurenci kropļojošus apstākļus, tāpēc šāda priekšrocība nav uzskatāma par komercdarbības atbalstu. Pasākumā plānotais publiskais finansējums BEMU uzlādes infrastruktūras izveidei nav kvalificējams kā komercdarbības atbalsts.

Noteikumu projekts attiecas LDZ plānoto projektu, kas Pasākuma atlases ietvaros šobrīd ir iesniegts CFLA. Noteikumu projekts neaizkavē Pasākuma atlases procesu, tostarp LDZ plānotā projekta izskatīšanu Pasākuma atlases ietvaros. LDZ plānoto projektu ir iespējams izvērtēt, apstiprināt, un noslēgt līgumu ar CFLA par Eiropas Savienības fondu projekta īstenošanu atbilstoši spēkā esošajai MK noteikumu redakcijai. Paredzams, ka pēc LDZ plānotā projekta apstiprināšanas CFLA un LDZ slēgs līgumu par Eiropas Savienības fondu projekta īstenošanu, un pēc noteikumu projekta spēkā stāšanās LDZ būs iespēja iesniegt CFLA priekšlikumus par grozījumiem līgumā par Eiropas Savienības fondu projekta īstenošanu, precizējot LDZ projekta attiecināmo izmaksu pozīcijas. Šāda pieeja ir saskaņota ar CFLA[6] un LDZ[7].

[1] Ministru kabineta 2024. gada 9. janvāra noteikumi Nr. 30 “Eiropas Savienības kohēzijas politikas programmas 2021.–2027. gadam 2.3.1. specifiskā atbalsta mērķa "Veicināt ilgtspējīgu daudzveidu mobilitāti pilsētās" 2.3.1.4. pasākuma "Bezemisiju vilcieni" īstenošanas noteikumi”.

[2] Ministru kabineta 2025.gada 9.septembra noteikumi Nr. 544 “Grozījumi Ministru kabineta 2024. gada 9. janvāra noteikumos Nr. 30 “Eiropas Savienības kohēzijas politikas programmas 2021.-2027. gadam 2.3.1. specifiskā atbalsta mērķa “Veicināt ilgtspējīgu daudzveidu mobilitāti pilsētās” 2.3.1.4. pasākuma “Bezemisiju vilcieni” īstenošanas noteikumi”.

[3] Piegādātājs - personu apvienība “ŠKODA TRANSPORTATION a.s. – ŠKODA VAGONKA a.s.”

[4] Valsts akciju sabiedrības “Latvijas dzelzceļš” 2025.gada 8.decembra elektroniskā pasta sūtījums “LDz lūdz skaidrojumu par SAM 2.4.1.3 (MKN Nr. 30)” un 2025.gada 19.decembra vēstule Nr. D-6.4.9/27-2025 “Par BEMU uzlādes infrastruktūras projekta attiecināmajām izmaksām”.

[5] Valsts akciju sabiedrības “Latvijas dzelzceļš” 2026.gada 14.janvāra vēstule Nr. DAB-6.4.15/2-2026 “Par papildu informācijas sniegšanu”.

[6] Centrālās finanšu un līgumu aģentūras 2025.gada 19.decembra elektroniskā pasta sūtījums “Par 2.4.1.3.pasākuma atlasi”.

[7] Valsts akciju sabiedrības “Latvijas dzelzceļš” 2025.gada 19.decembra vēstule Nr. D-6.4.9/27-2025 “Par BEMU uzlādes infrastruktūras projekta attiecināmajām izmaksām”.
Problēmas un risinājumi
Problēmas apraksts
MK noteikumos Pasākuma attiecināmo izmaksu uzskaitījums neparedz visas LDZ projekta pilnvērtīgai īstenošanai nepieciešamās izmaksas.
Risinājuma apraksts
Atbilstoši LDZ priekšlikumiem par nepieciešamajiem grozījumiem MK noteikumos ir sagatavots noteikumu projekts, papildinot Pasākuma attiecināmo izmaksu uzskaitījumu. Tādējādi Pasākumā tiek nodrošināta iespēja LDZ pilnvērtīgi īstenot plānoto projektu.
Vai ir izvērtēti alternatīvie risinājumi?
Jā
Apraksts
Ja MK noteikumos netiks veikti grozījumi Pasākuma attiecināmo izmaksu uzskaitījumā, Pasākumā nebūs iespējams no KF finansējuma attiecināt visas LDZ projekta pilnvērtīgai īstenošanai nepieciešamās izmaksas.
Vai ir izvērtēts prasību un izmaksu samērīgums pret ieguvumiem?
Nē
1.4. Izvērtējumi/pētījumi, kas pamato TA nepieciešamību
1.5. Pēcpārbaudes (ex-post) izvērtējums
Vai tiks veikts?
Nē
1.6. Cita informācija
-
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
Vai projekts skar šo jomu?
Nē
3. Tiesību akta projekta ietekme uz valsts budžetu un pašvaldību budžetiem
Vai projekts skar šo jomu?
Nē
Cita informācija
Noteikumu projektam nav ietekmes uz valsts budžetu un pašvaldību budžetiem.
4. Tiesību akta projekta ietekme uz spēkā esošo tiesību normu sistēmu
Vai projekts skar šo jomu?
Nē
4.2. Cita informācija
-
5. Tiesību akta projekta atbilstība Latvijas Republikas starptautiskajām saistībām
Vai projekts skar šo jomu?
Nē
5.3. Cita informācija
Apraksts
-
6. Projekta izstrādē iesaistītās institūcijas un sabiedrības līdzdalības process
Sabiedrības līdzdalība uz šo tiesību akta projektu neattiecas
Jā
Skaidrojums
Atbilstoši Ministru kabineta 2024.gada 15.oktobra noteikumu Nr.639 "Sabiedrības līdzdalības kārtība attīstības plānošanas procesā" 4.punktam sabiedrības līdzdalības kārtība ir piemērojama attīstības plānošanas dokumentu projektu, kā arī tiesību aktu projektu izstrādē un citās sabiedrībai nozīmīgās iniciatīvās un procesos, it īpaši reformu izstrādes un īstenošanas procesā un publiskā finansējuma plānošanā, nodrošinot sabiedrības pārstāvjiem iespējas iegūt informāciju un sniegt priekšlikumus par reformu vai publiskā finansējuma prioritātēm.
Noteikumu projekta mērķis ir precizēt Pasākuma normatīvo regulējumu, papildinot attiecināmo izmaksu uzskaitījumu. Ņemot vērā, ka noteikumu projekts neatbilst minētajiem kritērijiem, jo nav saistīts ar reformu izstrādi un to īstenošanas procesu, vai publiskā finansējuma plānošanu, sabiedrības līdzdalības kārtība projekta izstrādē netiek piemērota.

Projektā izstrādē iesaistītā institūcija - Satiksmes ministrija.
6.4. Cita informācija
Cita informācija
-
7. Tiesību akta projekta izpildes nodrošināšana un tās ietekme uz institūcijām
Vai projekts skar šo jomu?
Jā
7.1. Projekta izpildē iesaistītās institūcijas
Institūcijas
Satiksmes ministrija
valsts akciju sabiedrība “Latvijas dzelzceļš”
7.2. Administratīvo izmaksu monetārs novērtējums
Vai projekts skar šo jomu?
Nē
7.3. Atbilstības izmaksu monetārs novērtējums
Vai projekts skar šo jomu?
Nē
7.4. Projekta izpildes ietekme uz pārvaldes funkcijām un institucionālo struktūru
	Ietekme
	Jā/Nē
	Skaidrojums

	1. Tiks veidota jauna institūcija
	Nē
	-

	2. Tiks likvidēta institūcija
	Nē
	-

	3. Tiks veikta esošās institūcijas reorganizācija
	Nē
	-

	4. Institūcijas funkcijas un uzdevumi tiks mainīti (paplašināti vai sašaurināti)
	Nē
	-

	5. Tiks veikta iekšējo institūcijas procesu efektivizācija
	Nē
	-

	6. Tiks veikta iekšējo institūcijas procesu digitalizācija
	Nē
	-

	7. Tiks veikta iekšējo institūcijas procesu optimizācija
	Nē
	-

	8. Cita informācija
	Nē
	-


7.5. Cita informācija
Cita informācija
-
8. Horizontālās ietekmes
8.1. Projekta tiesiskā regulējuma ietekme
8.1.1. uz publisku pakalpojumu attīstību
Vai projekts skar šo jomu?
Nē
8.1.2. uz valsts un pašvaldību informācijas un komunikācijas tehnoloģiju attīstību
Vai projekts skar šo jomu?
Nē
8.1.3. uz informācijas sabiedrības politikas īstenošanu
Vai projekts skar šo jomu?
Nē
8.1.4. uz Nacionālā attīstības plāna rādītājiem
Vai projekts skar šo jomu?
Nē
8.1.5. uz teritoriju attīstību
Vai projekts skar šo jomu?
Nē
8.1.6. uz vidi
Vai projekts skar šo jomu?
Nē
8.1.7. uz klimatneitralitāti
Vai projekts skar šo jomu?
Nē
8.1.8. uz iedzīvotāju sociālo situāciju
Vai projekts skar šo jomu?
Nē
8.1.9. uz personu ar invaliditāti vienlīdzīgām iespējām un tiesībām
Vai projekts skar šo jomu?
Nē
8.1.10. uz dzimumu līdztiesību
Vai projekts skar šo jomu?
Nē
8.1.11. uz veselību
Vai projekts skar šo jomu?
Nē
8.1.12. uz cilvēktiesībām, demokrātiskām vērtībām un pilsoniskās sabiedrības attīstību
Vai projekts skar šo jomu?
Nē
8.1.13. uz datu aizsardzību
Vai projekts skar šo jomu?
Nē
8.1.14. uz diasporu
Vai projekts skar šo jomu?
Nē
8.1.15. uz profesiju reglamentāciju
Vai projekts skar šo jomu?
Nē
8.1.16. uz bērna labākajām interesēm
Vai projekts skar šo jomu?
Nē
8.2. Cita informācija
Cita informācija
-

